|  |  |  |
| --- | --- | --- |
|  | **Køng Museums Støtteforening** |  |
| Køng Museum, Bygaden 27, Køng,  4750 Lundby 31 69 29 38  [koengmuseum@gmail.com](mailto:koengmuseum@gmail.com) www.koengmuseum.dk |

**Pressemeddelelse** 31. maj 2017

**Ny udstilling på Køng Museum**

**Himmel & Hav. Klint & Ler**

*Lokalt kunsthåndværk med reference til regionens natur*

Udvalgte kunsthåndværkere udstiller værker med inspiration fra lyset og naturen omkring os, men i meget forskellige materialer og udtryk:

*Trine Birgitte Bond* fra Rødvig er keramiker med både hav og klint som inspiration. Værkerne spænder fra vilde urhavs vækster til tynde krukker med havblå glasur indvendig.

Stevns Klint og havet i forskellige belysninger er også det motiv som *Hanne Julie Johansen* fra Rødvig er kendt for at kunne indfange i sine store akvareller.

Keramikeren *Jesper Ranum* fra Køng arbejder med skarp enkelthed, form og funktion i sine kander, vaser og skulpturer i rene farver. De vises sammen med *Vera Rahbeks* store billeder i akvarel og gouache med organisk minimalistiske motiver med dybde og klare farver.

Glaskunstneren *Torben Jørgensen* fra Fensmark har arbejdet med glasdesign i mange år – også for Holmegård, men viser her sine store arkitektoniske glasskulpturer.

Tekstilkunstneren *Lis Lindkvists* helt specielle transparente, syede væghæng har også himmel og hav som tema.

Udstillingen varer fra 10. juni til 20. august og er åbent lørdage, søn- og helligdage fra kl. 12-16. Grupper kan booke besøg og omvisninger på tlf. 4071 2113 eller på [koengmuseum@gmail.com](mailto:koengmuseum@gmail.com).

*Kontakt vedrørende denne pressemeddelelse:*

*Hanne Tommerup, tlf. 4071 2113* [*koengmuseum@gmail.com*](mailto:koengmuseum@gmail.com)

*Pressefoto som collage i flere formater vedlægges*